# γ. Ομιλία-εισήγηση

**Τι είναι η ομιλία**

**Τι είναι η εισήγηση**

**Ιδιότητα ομιλητή**

**Εκδηλώσεις και ακροατήριο**

Πρόκειται για προσχεδιασμένο λόγο, δηλαδή ένα μεικτό είδος λόγου που κινείται ανάμεσα στον προφορικό και τον γραπτό λόγο ( Έκφραση-Έκθεση, α΄ Λυκείου, σ. 99). Η διαφορά της ομιλίας από τον προφορικό λόγο έγκει ται στο γεγονός ότι ο προφορικός λόγος είναι αυθόρμητος και απροσχεδίαστος, ενώ η ομιλία οργανώνεται και προσχεδιάζεται, δηλαδή είναι προσχεδιασμένος προφορικός λόγος που διέπεται από τα χαρακτηριστικά του γραπτού και του προφορικού λόγου.

Η εισήγηση, ενώ έχει κοινά χαρακτηριστικά με την ομιλία, διαφέρει από αυτήν ως προς το ακροατήριο. Ενώ οι ομιλίες εκφωνούνται σε ποικίλες κοινωνικές, πολιτικές και πολιτιστικές εκδηλώσεις, οι εισηγήσεις εκφωνούνται σε συνέδρια (επιστημόνων, πολιτικών, επαγγελματιών κ.λπ.).

Ακροατήριο: τα μέλη του συλλογικού οργάνου, τα οποία διαθέτουν εξειδικευμένες γνώσεις σχετικά με το θέμα.

Συνήθως ο μαθητής υποδύεται κάποιο ρόλο, αφού συμμετέχει ως προσκεκλημένος να συμμετέχει σε κάποια εκδήλωση π.χ.

* Ως εκπρόσωπος του δεκαπενταμελούς
* Ως μέλος της Βουλής των εφήβων
* Ως άτομο της τοπικής κοινωνίας
* Ως αντιπρόσωπος της Ελληνικής νεολαίας
* Ως μέλος κάποιας οργάνωσης
* Ως πολιτικός ηγέτης Κ.λπ.

Μπορείς να υποθέσεις ποιοι είναι οι αποδέκτες της ομιλίας σου αν προσέξεις την επικοινωνιακή περίσταση, όπως αυτή ορίζεται στις οδηγίες παραγωγής λόγου. Τέτοιες περιστάσεις μπορεί να είναι:

* **συναντήσεις σχολείων**

ακροατήριο: εκπαιδευτικοί, μαθητές, γονείς, εκπρόσωποι της τοπικής αυτοδιοίκησης ή άλλοι καλεσμένοι

* **ομιλία στη βουλή των εφήβων**

ακροατήριο: μαθητές, εκπαιδευτικοί, μέλη της βουλής ή άλλα πολιτικά πρόσωπα

* **ομιλία σε διακρατικό ή διεθνές συλλογικό όργανο** (π. χ. Ευρωπαϊκό Δικαστήριο, Ευρωπαϊκή Επιτροπή, Ο.Η.Ε. κ.λπ.)

ακροατήριο: μέλη των οργανισμών

* **ομιλία σε εκδήλωση του Δήμου ή του Πνευματικού Κέντρου του Δήμου ή κάποιου συλλογικού οργάνου** (π.χ. εξωραϊστικός ή εκπολιτιστικός ή αθλητικός σύλλογος κ.λπ.)

ακροατήριο: ετερόκλητο (δημότες, δήμαρχος, εκπρόσωποι φορέων, μαθητές, παιδιά κ.λπ.)

# Προσφώνηση και επικοινωνιακή περίσταση

**Επικοινωνιακή περίσταση Συνέδριο**

**Ημερίδα**

**Εκδήλωση που οργανώνει το σχολείο**

**ο δήμος**

**ο σύλλογος γονέων και κηδεμόνων**

**κάποιος πολιτιστικός ή επιστημονικός φορέας**

**Στη βουλή των εφήβων**

**Στη Γενική συνέλευση του ΟΗΕ Στη μαθητική συνέλευση**

**Σε συνάντηση με τους γονείς κ.λπ.**

**Προσφώνηση** Αξιότιμοι συνάδελφοι, κυρίες και κύριοι Ανάλογη με το ακροατήριο

Αξιότιμε κ. διευθυντά, αγαπητοί καθηγητές, κυρίες και κύριοι, αγαπητοί συμμαθητές

Αξιότιμε κ. δήμαρχε, κυρίες και κύριοι δημοτικοί σύμβουλοι, αγαπητοί συμπολίτες,

Αξιότιμε κ . πρόεδρε του συλ λόγου γονέων και κηδεμόνων, κυρίες και κύριοι,

Αξιότιμε κ. πρόεδρε, σεβαστά μέλη του συλλόγου, κυρίες και κύριοι

Κύριε πρόεδρε της Βουλής των Εφήβων, αγαπητοί συνάδελφοι,

Αξιότιμοι κυρίες και κύριοι, Αγαπητοί συμμαθητές,

Κυρίες και κύριοι, αγαπητοί συμμαθητές,

**Πρόλογος**

1. Εισαγωγική φράση (αναφορά στο θέμα της εκδήλωσης, χαιρετισμός)
2. Εισαγωγή στην έννοια/θέμα της εκδήλωσης
3. Κατακλείδα: 1ο ζητούμενο (ειδικότερα στην ομιλία μου θα αναφερθώ…)

# Εισαγωγική φράση

|  |  |
| --- | --- |
| **Ιδέες** | **Εισαγωγική φράση** |
| **Αναφορά στους διοργανωτές και το θέμα.** | * Αρχικά θα ήθελα να εκφράσω τις ευχαριστίες μου για τη δυνατότητα που μου δίνεται να εκφράσω τις απόψεις μου σχετικά με **(θέμα)**
* Θα ήθελα να σας ευχαριστήσω για την ευκαιρία που ου δίνετε να αναφερθώ από αυτό εδώ το βήμα σε ένα ζωτικής σημασίας **θέμα** για …………….
* Χαιρετίζουμε την πρωτοβουλία του δήμου/ σχολείου μας/ συλλόγου γονέων και κηδεμόνων, υπουργείου παιδείας/ κ.λπ.για τη διοργάνωση της εκδήλωσης αυτής **με θέμα**…. και αξιοποιώ την ευκαιρία αυτή προκειμένου να εκφράσω κι εγώ τις απόψεις/σκέψεις/προβληματισμούς κ.λπ
 |
| **Δήλωση της αφορμής** | * Με αφορμή το σημερινό συνέδριο, **με θέμα** θα

επιχειρήσω να* Με αφορμή την εκδήλωση που διοργάνωσε ο δήμος / το σχολείο μας, ως εκπρόσωπος της μαθητικής κοινότητας, αξιοποιώ την ευκαιρία να (διατυπώσω κάποιες σκέψεις μου αναφορικά με…, να επισημάνω, να προτείνω τους τρόπους με τους οποίους… κ.λπ.)
 |
| **Αναφορά της ιδιότητας** | * Στην ημερίδα του Δήμου μας **με θέμα** ως εκπρόσωπος

της μαθητικής κοινότητας θα εκφράσω και εγώ με τη σειρά μου(τις απόψεις, προβληματισμούς, ανησυχίες κ.λπ.)* Ως πρόεδρος του δεκαπενταμελούς συμβουλίου του σχολείου μας , θα επιχειρήσω αρχικά να…………και στη συνέχεια θα……….
* Εκπροσωπώντας τη μαθητική κοινότητα θα ήθελα να επισημάνω…
 |
| **Στη βουλή των εφήβων** | * Ο θεσμός της βουλής των εφήβων προσφέρει σε όλους εμάς τους νέους την ευκαιρία
	+ να εκφράσουμε τις απόψεις μας για θέματα επικαιρότητας
	+ να ασκήσουμε κριτική στα «κακώς κείμενα» της εποχής μας
	+ μια ευκαιρία να ακουστεί ο λόγος των νέων για τα σοβαρά προβλήματα της εποχής μας.
* Από αυτό το βήμα, λοιπόν, θα ήθελα να μοιραστώ τις σκέψεις μου/ ανησυχίες μου για……………..
* Ως μέλος της βουλής των εφήβων θα ήθελα να καταθέσω από αυτό το βήμα τους προβληματισμούς/απόψεις/ανησυχίες για

………… |

**Εισαγωγή στο θέμα**

* Νομίζω πως θα συμφωνήσετε μαζί μου ότι το θέμα……… έχει εξέχουσα σημασία για την κοινωνία μας και χρήζει περαιτέρω συζήτησης και διερεύνησης.
* Η θανατική ποινή είναι ένα αμφιλεγόμενο θέμα που απασχολεί έντονα τόσο τους διανοούμενους όσο και τους απλούς ανθρώπους. Ορισμένοι υποστηρίζουν ότι……….ενώ δεν είναι λίγοι αυτοί που πιστεύουν πως……..
* Το πρόβλημα αποτελεί μια από τις χειρότερες μάστιγες της εποχής μας. Με δεδομένη την ευαισθησία

που έχουμε εμείς οι νέοι για τα προβλήματα που πλήττουν τη σύγχρονη κοινωνία και υποβαθμίζουν την ποιότητα ζωής(δημοκρατίας, ελευθερίας κ.λπ.) εκπροσωπώντας την μαθητική κοινότητα θα ήθελα να καταθέσω τις απόψεις μας για…………

# Παραδείγματα προλόγων

*1.*

Σε ημερίδα του δήμου σου με θέμα «Τέχνη και Ζωή» συμμετέχεις ως εκπρόσωπος του σχολείου σου με εισήγηση 500-600 λέξεων. Στην εισήγηση αυτή αναφέρεσαι στην προσφορά της Τέχνης στους νέους σήμερα, καθώς και στους τρόπους με τους οποίους μπορεί το σχολείο να συμβάλει στην ουσιαστική επαφή τους με αυτήν.

**Κύριε Δήμαρχε, κύριοι καθηγητές, αγαπητοί γονείς και συμμαθητές,**

Χαιρετίζουμε την πρωτοβουλία του δήμου μας για τη διοργάνωση της εκδήλωσης αυτής με θέμα «Τέχνη & Ζωή». Το θέμα της τέχνης δυστυχώς δεν κατέχει κεντρική θέση στη ζωή μας αφού δεν προβάλλεται από τα Μέσα μαζικής ενημέρωσης και απουσιάζει ως γνωστικό αντικείμενο από την εκπαίδευση. Ως εκπρόσωπος της μαθητικής κοινότητας αξιοποιώ την ευκαιρία αυτή που μου δίνεται προκειμένου να εκφράσω κι εγώ τις απόψεις μας για την σημαντική προσφορά της τέχνης στη ζωή μας καθώς και τις προτάσεις μας για τους τρόπους με τους οποίους οι νέοι μπορούν να αποκτήσουν μια ουσιαστική επαφή με τη δημιουργική έκφραση στα πλαίσια του σχολείου.

**Εισαγωγική φράση Σχόλιο για το θέμα Ιδιότητα**

**Θέμα της ομιλίας**

*2.*

Ο πολιτιστικός σύλλογος της περιοχής σας διοργανώνει εκδήλωση με θέμα « Τα Μνημεία στη σύγχρονη εποχή». Ως εκπρόσωπος του σχολείου σας να γράψετε μια ομιλία στην οποία να διερευνήσετε τη σχέση της Ελληνικής κοινωνίας και της πολιτείας απέναντι στα απομεινάρια του πολιτισμού μας και εν συνεχεία να προτείνετε τρόπους με τους οποίους το σχολείο μπορεί να συμβάλει στην αλλαγή της στάσης των νέων απέναντι σ**'**αυτά. (500-600 λέξεις)

**Κυρίες και κύριοι,**

Ευχαριστούμε τους οργανωτές της σημερινής εκδήλωσης για την ευκαιρία που μας προσφέρουν να αναπτύξουμε τις απόψεις μας αναφορικά με τη στάση των Νεοελλήνων απέναντι στα απομεινάρια του πολιτισμού μας. Αγάλματα, αγγεία, αρχαίοι ναοί, ξωκλήσια αποτελούν ένα μικρό δείγμα της πολιτισμικής μας κληρονομιάς. Αποτελούν το υλικό μέρος της ιστορίας, αυτό που αντιστέκεται στη φθορά του χρόνου και της λήθης. Ο ρόλος των μνημείων-όπως όλοι γνωρίζουμε-είναι να συντηρούν ζωντανή τη μνήμη του παρελθόντος, να μας συνδέουν με το παρελθόν και τις ρίζες μας. Ποια είναι η στάση όμως των ανθρώπων απέναντι σ**'**αυτά και πως μπορεί το σχολείο να κάνει τους μαθητές να ενδιαφερθούν για τα μνημεία που αφθονούν στον τόπο μας;

(Από μαθητικό γραπτό)

**Εισαγωγική φράση Σχόλιο για το θέμα**

**Θέμα της ομιλίας**

*3.*

Ο Δήμος σας διοργανώνει μια εκδήλωση με θέμα την Παράδοση. Ως εκπρόσωπος της μαθητικής σας κοινότητας αναλάβατε τη σύνταξη του κειμένου που θα εκφωνηθεί στην εκδήλωση. Σε αυτό να αναφέρετε τους αιτίες για τις οποίες πολλοί νέοι σήμερα έχουν απομακρυνθεί από την Παράδοση και να προτείνετε τρόπους επανασύνδεσής τους με αυτήν. (500-600 λέξεις)

**Αξιότιμε κ. δήμαρχε, αγαπητοί καθηγητές, κυρίες και κύριοι, αγαπητοί συμμαθητές,**

Με αφορμή την σημερινή εκδήλωση που διοργάνωσε ο δήμος μας, ως εκπρόσωπος της μαθητικής κοινότητας, αξιοποιώ την ευκαιρία να εκθέσω τις απόψεις μας για τους λόγους που πολλοί νέοι έχουν απομακρυνθεί από την παράδοση και να προτείνω ορισμένους τρόπους που μπορούν να συμβάλουν στην επανασύνδεσή τους με τις ρίζες τους. Νομίζω πως θα συμφωνήσετε μαζί μας ότι τίποτα δεν μπορεί να οικοδομηθεί και να ευημερήσει εάν δεν διαθέτει γερά θεμέλια. ´Ετσι και κάθε πολιτισμός στηρίζεται στις κατακτήσεις του παρελθόντος για να αφομοιώσει δημιουργικά τις νέες κατακτήσεις και να οργανώσει το μέλλον με ασφάλεια. Ποιοι λόγοι όμως εμποδίζουν τους νέους να βρίσκονται σε αρμονική επαφή με την παράδοση;

(Από μαθητικό γραπτό)

**Εισαγωγική φράση Ιδιότητα**

**Θέμα της ομιλίας**

**Σχόλιο για το θέμα 1ο ζητούμενο**

*4.*

Τώρα που έφτασε η στιγμή της αποφοίτησής σας από το Λύκειο, αξιοποιώντας τις εμπειρίες της σχολικής σας ζωής, να γράψετε: σας μία ομιλία που θα εκφωνηθεί σε συνέδριο που οργανώνει το Πνευματικό Κέντρο του Δήμου με θέμα

«Το σχολείο στη σύγχρονη πραγματικότητα», όπου θα διατυπώνετε τεκμηριωμένα τις απόψεις σας για τις αλλαγές που θα θέλατε να γίνουν στο σχολείο, προκειμένου αυτό να ανταποκρίνεται αποτελεσμα τικότερα στις απαιτήσεις της σύγχρονης κοινωνίας. (500-600 λέξεις)

**Αξιότιμε κ. Δήμαρχε, Κυρίες και κύριοι Δημοτικοί σύμβουλοι, αγαπητοί συμπολίτες,**

Θεωρούμε ότι η οργάνωση συνεδρίου με θέμα «Το σχολείο στη σύγχρονη πραγματικότητα» είναι μια εξαιρετική πρωτοβουλία του δήμου μας που χαρακτηρίζεται από ιδιαίτερη ευαισθησία σε θέματα που αφορούν τους νέους και την εκπαίδευση. Θα ήθελα επιπλέον να ευχαριστήσω το Πνευματικό Κέντρο για την πρόσκληση που απηύθυνε στο δεκαπενταμελές του σχολείου μας να συμμετέχει σε αυτό. **Στην εισήγησή μου θα αναφερθώ στις αλλαγές που θα έπρεπε να γίνουν στο σχολείο, προκειμένου αυτό να συμβάλει αποτελεσματικότερα στις απαιτήσεις της σύγχρονης κοινωνίας.**

**Εισαγωγική φράση**

**Αναφορά στο θέμα του συνεδρίου**

**Θέμα της ομιλίας**

5.

Να γράψετε μία ομιλία, που θα εκφωνήσετε σε εκδήλωση του Δήμου σας, με θέμα «Πρωτοποριακά πειράματα γενετικής» όπου θα εκφράσετε της ανησυχίες σας για ενδεχόμενη κακή εφαρμογή της γνώσης και να τονίσετε με επιχειρήματα ότι είναι αναγκαίο η επιστήμη να βρίσκεται διαρκώς στην υπηρεσία του ανθρώπου. (500-600 λέξεις)

**Κυρίες και κύριοι,**

**Θα θέλαμε να ευχαριστήσουμε τους διοργανωτές της σημερινής εκδήλωσης για την ευκαιρία που μας προσφέ ρουν να αναπτύξουμε από αυτό το**

**Εισαγωγική φράση**

**βήμα τούς προβληματισμούς μας σχετικά με τις επιστημονικές εξελίξεις.** Η ανθρωπότητα χάρη στα επιστημονικά και τεχνολογικά επιτεύγματα γνώρισε πρόοδο, ανάπτυξη και ευημερία, έλυσε σημαντικά προβλήματα που ταλάνιζαν τους ανθρώπους προγενέστερων εποχών. Δυστυχώς όμως, δεν είναι λίγες οι φορές που η επιστήμη υπηρετεί αλλότριους σκοπούς και όχι τα συμφέροντα της ανθρωπότητας. Ως εκπρόσωπος του δεκαπενταμελούς του σχολείου μας, λοιπόν, **στην εισήγησή μου αρχικά θα αναφέρω τους προβληματισμούς και τις ανησυχίες μου σχετικά με την ενδεχόμενη κακή εφαρμογή της γνώσης και εν συνεχεία θα αναφερθώ στον ρόλο που πρέπει να διαδραματίζει η επιστήμη στη ζωή μας και που δεν είναι άλλος από το να βρίσκεται διαρκώς στην υπηρεσία του ανθρώπου.**

**Αναφορά στο θέμα του συνεδρίου**

**Ιδιότητα**

**Θέμα της ομιλίας**

# Κείμενα

*1.*

**Ως μέλος του δεκαπενταμελούς συμβουλίου του Λυκείου σου εκπροσωπείς τους συμμαθητές σου σε μια εκδήλωση της περιοχής σου** που έχει ως θέμα το φυσικό περιβάλλον και την ποιότητα ζωής. Να διαμορφώσεις μια **εισήγηση** με την οποία θα παρουσιάσεις τις επιπτώσεις της υπερκατανάλωσης στον άνθρωπο και το φυ σικό περιβάλλον προτείνοντας και τρόπους αντιμετώπισής τους. (500-600 λέξεις)

**Κυρίες και κύριοι,**

**Θα ήθελα να ευχαριστήσω τους διοργανωτές της σημερινής εκδήλωσης για την ευκαιρία που μου δίνεται ως εκπρόσωπος του δεκαπενταμελούς του σχολείου μας να αναφερθώ από αυτό εδώ το βήμα** σε ένα τόσο ζωτικής σημασίας κοινωνικό πρόβλημα όπως είναι αυτό της υπερκατανάλωσης. Όλοι γνωρίζουμε τα θαυμαστά επιτεύγματα της τεχνολογίας που πρόσφεραν στον άνθρωπο τη δυνατότητα να ζει μια πολύ διαφορετική και άνετη ζωή από αυτή που ζούσαν οι άνθρωποι κατά τους προηγούμενους αιώνες. Ωστόσο, η ζωή μας επιβαρύνεται από την κατάχρηση των τεχνολογικών επιτευγ μάτων όταν προκαλούν έντονα ατομικά και κοινωνικά προβλήματα. Ένα τέτοιο πρόβλημα, δημιούργημα της τεχνολογικής ανάπτυξης, είναι η υπερκαταναλωτική υστερία που χαρακτηρίζει τις δυτικές κοινωνίες. Οι διαστάσεις που έχει προσλάβει το συγκεκριμένο πρόβλημα είναι τεράστιες και οι κίνδυνοι ανυπολόγιστοι για το φυσικό περιβάλλον και τον άνθρωπο.

Όπως γνωρίζουμε, οι άνθρωποι είναι επιρρεπείς στην κατανάλωση κάθε είδους υλικών προϊόντων, κατάσταση που χειροτερεύει καθώς η διαφήμιση πείθει με κάθε μέσο και ψυχολογική τεχνική τον μέσο άνθρωπο ότι όχι μόνο μπορεί αλλά και «πρέπει» να επιθυμεί τα νέας κυκλοφορίας προϊόντα. Οι άνθρωποι νομίζουν ότι με τη μανιώδη αγορά και κατανάλωση προϊόντων «αγοράζουν» ευτυχία, αφού οι περισσότεροι συνειρμοί στα διαφημιστικά μηνύματα συσχε τίζουν την προσωπική ευτυχία και επιτυχία με τη δυνατότητα κατανάλωσης συγκεκριμένων υλικών αγαθών. Έτσι, ο άνθρωπος διαθέτει και τον ελάχιστο ελεύθερο χρόνο του σε δεύτερη ή και τρίτη εργασία προκειμένου να εξασφαλίσει περισσότερα εισοδήματα για να ανταποκρίνεται στις αγοραστικές του ανάγκες και επιθυμίες. Η μείωση του ελεύθερου χρόνου και τα διαρκή αισθήματα μειονεξίας -όταν δεν μπορεί ο άνθρωπος να ανταποκριθεί στις νέες επίπλαστες ανά γκες που δημιουργούνται στην αγορά- τον εξοντώνουν ψυχικά, πνευματικά και ηθικά αφού δεν υπάρχει χρόνος ούτε για μόρφωση, ούτε για κοινωνικές συνανα στροφές ή εθελοντισμό, ούτε για την οικογένεια, τους φίλους, τον εαυτό του.

Μια τέτοια ζωή όμως δημιουργεί αρνητικά συναισθήματα και αρκετά ερωτηματικά σχετικά με το αληθινό νόημα της ζωής. Η ευτυχία κρύβεται στη συνεχή κατανάλωση υλικών αγαθών; Τότε γιατί περιστοιχιζόμαστε από αγχω μένους και δυσαρεστημένους από τη ζωή τους ανθρώπους; Μα γιατί, βέβαια, η χαρά που προσφέρει κάθε νέο απόκτημα είναι πολύ επιφανειακή και εφήμερη. Μια άλλη, πιο βαθιά χαρά ψάχνουμε: τη χαρά

της ανθρώπινης συντροφιάς, την κα λαισθητική απόλαυση που προσφέρουν τα ποιοτικά έργα τέχνης και ψυχαγωγίας, τη χαρά της προσωπικής δημιουργίας, την ένταση που προσφέρει η συμμετοχή σε συλλογικούς αγώνες και κινήματα για τη διεκδίκηση μιας πραγματικά ανώτε ρης ποιότητας ζωής. Και αυτές οι συγκινήσεις δεν «αγοράζονται» γιατί δεν έχουν τιμή, δεν καταναλώνονται γιατί δεν εί ναι εφήμερες. Δεν περνά η μόδα τους, γιατί κατά έναν μαγικό τρόπο προσαρμόζονται στις εξελίξεις των καιρών και στις προσωπικές μας επιθυμίες. Πρόκειται για τις δικές μας επιλογές, για τα δικά μας μέτρα ζωής, ομορφιάς, συμπεριφοράς, που βρίσκονται μακριά πολύ από τα επιβαλλόμενα πρότυπα ενός ρηχού υλιστικού και ευδαιμονιστικού μοντέλου ζωής.

Δυστυχώς όμως, αυτό το ευδαιμονιστικό μοντέλο ζωής που θεοποιεί το χρήμα και προωθεί ως πρότυπο ζωής την υπερκατανάλωση δεν έχει επιπτώσεις μόνο στον άνθρωπο αλλά και στο φυσικό περιβάλλον. Η διαρκώς αυξανόμενη ζήτηση προϊόντων, όπως καταλαβαίνουμε, οδηγεί σε αύξηση της παραγωγής, με ολέθριες για το φυσικό περιβάλλον συνέπειες Η εξάντληση των φυσικών πόρων, η ενεργειακή κρίση, το οικολογικό πρόβλημα είναι οι εφιαλτικές προεκτάσεις της αλόγιστης χρήσης του φυσικού πλούτου με στόχο να αντι μετωπιστεί η καταναλωτική βουλιμία του σύγχρονου ανθρώπου, ο οποίος, νομίζοντας ότι ικανοποιεί τις προσωπικές του επιθυμίες, ικανοποιεί τους κερδοσκόπους εκμεταλλευτές της ανθρώπινης αδυναμίας του και οδηγεί σε όλεθρο τον πλανήτη.

Το οικολογικό πρόβλημα και οι τεράστιες διαστάσεις που αυτό έχει προσλάβει μας απειλεί όλους: πλούσιους και φτωχούς, τις χώρες της Δύσης αλλά και τις χώρες του Βορρά, της Ανατολής και του Νότου. Το οικολογικό πρόβλημα είναι οικονομικό, πολιτικό πρόβλημα.Οι οικονομικοί ανταγωνισμοί που πυροδοτούν πολέμους για τον έλεγχο και την εκμετάλλευση των πλουτοπαραγωγικών πηγών της φύσης πρέπει να σταματήσουν. Για να αντι μετωπιστούν οι συνέπειες της υπερκατανάλωσης στο φυσικό περιβάλλον, πρέπει ριζικά να αναθεωρηθεί ο τρόπος με τον οποίο αντιμετωπίζουμε τον όρο «ανάπτυξη». Απαιτούνται άμεσες και ριζικές αλλαγές τόσο σε εθνικό όσο και σε παγκόσμιο επίπεδο, διότι το πρόβλημα αυτό δεν έχει «σύνορα». Ένα νέο νομοθετικό πλαίσιο που θα προστατεύει το περιβάλλον από την ασυδοσία των κερδοσκόπων, νέοι κοινωνικοί και πολιτικοί στόχοι που θα σκοπεύουν στη διάπλαση ενός διαφορετικού ήθους, μιας διαφορετικής νοοτροπίας ίσως να είναι κάποιες λύσεις για την αναστροφή της οικολογικής καταστροφής.

**Κυρίες και κύριοι,**

Τα τελευταία χρόνια ο άνθρωπος, μαγεμένος από την πληθώρα των αγαθών που η τεχνολογία του προσέφερε, φέρεται με βαναυσότητα απέναντι στη φύση θυμίζοντας τον σκλάβο που ξαφνικά έγινε αφέντης. Ξεχνά τη σημαντική προσφορά της φύσης τόσο για την οικονομική και πολιτιστική ανάπτυξη της ανθρωπότητας όσο και για την πνευμα τική και ηθική ανάπτυξη και ολοκλήρωση κάθε ανθρώπου ξεχωριστά. Οι σειρήνες της καταναλωτικής κοινωνίας τον κάνουν όχι μόνο να ξεχνά τη φύση και τις χαρές της, αλλά να ξεχνά και να παραμελεί πρωταρχικές και βασικές του ανάγκες. Ο άνθρωπος γίνεται πλουσιότερος, αφού έχει στην κατοχή του πολλά υλικά αγαθά, αλλά στην πραγματικότη τα ζει μια πολύ στερημένη ζωή, αφού το πνεύμα και η ψυχή του λιμοκτονούν.

**Κυρίες και κύριοι,**

Νομίζω πως είναι ώρα να πιέσουμε να ληφθούν μέτρα και να αναλάβουμε τις ευθύνες μας.

**Σας ευχαριστώ**

*2.*

“Σε ομιλία σας στη Βουλή των Εφήβων να αναφερθείτε στη σημασία του εθελοντισμού και να προτείνετε τρόπους με τους οποίους μπορεί να καλλιεργηθεί η ιδέα του εθελοντισμού” (500 λέξεις)

**Κύριε πρόεδρε της Βουλής των Εφήβων, αγαπητοί συνάδελφοι,**

**Ο θεσμός της βουλής των εφήβων προσφέρει σε όλους εμάς τους νέους την ευκαιρία να εκφράσουμε τις απόψεις μας για θέματα επικαιρότητας. Από αυτό το βήμα, λοιπόν, θα ήθελα να μοιραστώ τις σκέψεις μου** για τη σημασία του εθελοντισμού στη σύγχρονη εποχή και για τους τρόπους με τους οποίους μπορούν να ευαισθητοποιηθούν οι άνθρωποι ώστε να συμμετέχουν σε εθελοντικές δράσεις.Νομίζω πως θα συμφωνήσετε όλοι ότι αυτό που κάνει με τη θέλησή του ο άνθρωπος έχει πολύ μεγαλύτερη αξία από αυτό που του επιβάλλεται και είναι υποχρεωμένος να το κάνει. Η γενναιόδωρη προσφορά στο συνάνθρωπο δείχνουν άνθρωπο ελεύθερο, δίκαιο, υπεύθυνο και ενάρετο αλλά το σημαντικότερο είναι ότι αυτή η ανιδιοτελής προσφορά είναι ευεργετική για τους συνανθρώπους μας που την έχουν ανάγκη.

Εθελοντική δράση μπορεί ν’ αναπτυχθεί παντού. Όπου υπάρχουν άνθρωποι που χρειάζονται βοήθεια και συμπαράσταση, όπου υπάρχουν προβλήματα και ανάγκες, εκεί η προσφορά των εθελοντών είναι πολύτιμη. Ανθρωπιστικές οργανώσεις εθελοντών προσφέρουν τις υπηρεσίες τους για την καταπολέμηση της φτώχιας, της αρρώστιας, του αναλφαβητισμού κι αγωνίζονται με αυταπάρνηση για να καταργηθούν οι διακρίσεις, η εκμετάλλευση και οι διώξεις, για να είναι σεβαστά τα ανθρώπινα δικαιώματα σε ολόκληρη την οικουμένη. Φιλανθρωπικές οργανώσεις και σύλλογοι ενισχύουν υλικά και ηθικά ανθρώπους που δεινοπαθούν (φτωχούς, άστεγους, άνεργους) και περιθάλπουν αρρώστους, ηλικιωμένους, ανάπηρους, ορφανά.

Δραστήρια μέλη οικολογικών οργανώσεων αγωνίζονται για την προστασία του φυσικού περιβάλλοντος. Σύλλογοι για τη διαφύλαξη της πολιτιστικής κληρονομιάς και για τη διάδοση της γνώσης, της τέχνης και του πολιτισμού αναπτύσσουν αξιόλογη δράση και αντιστέκονται στην ομογενοποίηση και την πολιτιστική ισοπέδωση. Η οργάνωση και η διεξαγωγή μεγάλων αθλητικών εκδηλώσεων, όπως είναι οι Ολυμπιακοί αγώνες, θα ήταν εξαιρετικά δύσκολη χωρίς τη συνδρομή των εθελοντών. Ζωτικής σημασίας είναι και η προσφορά των εθελοντών αιμοδοτών και των δωρητών οργάνων.

Τα παραδείγματα εθελοντικής προσφοράς δεν εξαντλούνται, ασφαλώς, με όσα αναφέρθηκαν. Ο εθελοντισμός είναι στάση ζωής, είναι κίνημα. Γι’ αυτό όσο περισσότεροι άνθρωποι θα συνειδητοποιούν ότι ο άνθρωπος είναι η υπέρτατη αξία, τόσο θα πυκνώνουν οι τάξεις των μελών του και θα επεκτείνεται το πεδίο της εθελοντικής δράσης. Προς αυτή την κατεύθυνση σημαντικό ρόλο μπορούν να παίξουν κυρίως οι φορείς κοινωνικοποίησης.

Η οικογένεια και το σχολείο πρέπει να καλλιεργούν στα παιδιά τις ανθρωπιστικές αξίες, πρωτίστως με το δικό τους φωτεινό παράδειγμα. Η συμμετοχή των γονιών σε εθελοντικές οργανώσεις ή η συμμετοχή του σχολείου σε εθελοντικές δράσεις ρίχνει το σπόρο για να βλαστήσει ο εθελοντισμός στις καρδιές των νέων ανθρώπων. Τα ΜΜΕ πρέπει να προβάλλουν διαρκώς τη δράση των εθελοντικών οργανώσεων, να στηρίζουν με κάθε τρόπο το έργο τους και, προβάλλοντας ως πρότυπα δημοφιλείς, κυρίως, προσωπικότητες, να παρακινούν το κοινό σε εθελοντική δραστηριοποίηση.

Οι διανοούμενοι, οι πολιτικοί και θρησκευτικοί ηγέτες έχουν καθήκον να αφυπνίζουν και να διαφωτίζουν την κοινή γνώμη με το κύρος, το λόγο και τις πράξεις τους. Δίνοντας με το έργο τους απτά παραδείγματα ανιδιοτελούς προσφοράς μπορούν να αποτελέσουν πρότυπο για τον κόσμο και να γίνουν κήρυκες του εθελοντικού πνεύματος. Η πολιτεία από την πλευρά της θα έπρεπε να στηρίζει τα κινήματα του εθελοντισμού όχι μόνο ηθικά (επιβραβεύσεις), αλλά και υλικά, με την εξασφάλιση των απαραίτητων πόρων. Και οι ίδιες οι εθελοντικές οργανώσεις όμως, πρέπει ν’ αγωνίζονται για να ενημερώνουν και να ευαισθητοποιούν το κοινό σχετικά με το αντικείμενο της δράσης τους. Ωστόσο για να είναι αξιόπιστες και να προσελκύουν εθελοντές πρέπει να κρατιούνται μακριά από κάθε είδους συμφέροντα και να χαρακτηρίζονται από απόλυτη διαφάνεια σε κάθε ενέργειά τους. Τέλος, ο καθένας από εμάς οφείλει να κατανοήσει ότι φέρει ευθύνη για ό,τι συντελείται γύρω του. Γι’ αυτό καλό θα ήταν να αντιμετωπίζει με

κριτική ματιά την κοινωνική πραγματικότητα αλλά και το δικό του ρόλο σ’ αυτή και να είναι πάντα πρόθυμος να περιορίσει τον ατομικισμό του και να προσφέρει εθελοντικά.

Καταλήγοντας, θα θέλαμε να υπογραμμίσουμε ότι ο εθελοντισμός δεν υποκαθιστά το κράτος ούτε το απαλλάσσει από τις ευθύνες του, δε συντηρεί το κατεστημένο ούτε ανταγωνίζεται ιδιωτικές επιχειρήσεις και επαγγελματίες. Είναι μια στάση ζωής που βοηθάει τον άνθρωπο να αναπτύξει την κοινωνικότητα του, να διαμορφώσει το ήθος και να διοχετεύσει τις δημιουργικές του δυνάμεις στην ικανοποίηση κοινών αναγκών. Η κοινωνική προσφορά και η ανιδιοτελής αλληλεγγύη αποτελεί πρωταρχικό αίτημα ιδιαίτερα στη σημερινή εποχή της οικονομικής και ανθρωπιστικής κρίσης.

Ευχαριστώ πολύ για το χρόνο σας

Πηγή: 3lyk-n-smyrn-att-sch-gr (ημερομηνία πρόσβασης)

`Ασκηση

**Να γράψετε τον πρόλογο για τα παρακάτω θέματα επιλέγοντας το κατάλληλο περιεχόμενο ανάλογα με την επικοινωνιακή περίσταση και τα ζητούμενα.**

1. **Ας υποθέσουμε ότι συμμετέχεις ως εκπρόσωπος της ελληνικής νεολαίας στη Γενική Συνέλευση του ΟΗΕ που πρόκειται να αποφασίσει την κατάργηση της θανατικής ποινής σε παγκόσμιο επίπεδο.** Να ετοιμάσεις τη γραπτή εισήγησή σου, στην οποία, με στοιχεία από το κείμενο και από γνώσεις ή τις εμπειρίες σου, απευθυνόμενος/η στη λογική και στο συναίσθημα των ακροατών σου, θα στηρίξεις τη σχετική πρωτοβουλία του ΟΗΕ και θα σχολιάσεις παράλληλα τον αντίλογο των εισηγητών εκείνων που υποστηρίζουν τη σκοπιμότητα να διατηρηθεί **η ποινή του θανάτου**. (500-600 λέξεις) **Επαναληπτικές 2001**
2. **Ως μέλος του 15μελούς συμβουλίου του Λυκείου σου εκπροσωπείς τους συμμαθητές σου σε μια εκδήλωση της περιοχής σου που έχει ως θέμα το φυσικό περιβάλλον και την ποιότητα ζωής.** Να διαμορφώσεις μια **εισήγηση** με την οποία θα παρουσιάσεις τις επιπτώσεις **της υπερκατανάλωσης** στον άνθρωπο και το φυσικό περιβάλλον προτείνοντας και τρόπους αντιμετώπισής τους. (500-600 λέξεις)**Μάιος 2003**
3. Στα πυκνοκατοικημένα αστικά κέντρα μειώνονται σταδιακά οι χώροι ομαδικής ψυχαγωγίας και άθλησης. **Στο πολιτιστικό κέντρο του δήμου σας καλείστε ως εκπρόσωπος των μαθητών και χρήστης αυτών των χώρων, να επισημάνετε σε μια ομιλία 500-600 λέξεων τη σημασία του ομαδικού παιχνιδιού** στην ψυχική και σωματική διαμόρφωση και στη μελλοντική κοινωνικοποίηση των εφήβων. **Μάιος 2005**
4. **Ως εκπρόσωπος του 15μελούς συμβουλίου του σχολείου σας έχετε αναλάβει να παρουσιάσετε σε εκδήλωση του πολιτιστικού συλλόγου της περιοχής σας** τις απόψεις σας ως προς τη σχέση της **ανθρώπινης πλεονεξίας με τον υλικό ευδαιμονισμό** και να προτείνετε τρόπους για την αντιμετώπιση του φαινομένου. Η ομιλία σας δεν πρέπει να ξεπερνά τα 10 λεπτά (500-600 λέξεις) **Επαναληπτικές 2005**
5. **Στο Πνευματικό Κέντρο του Δήμου σας πραγματοποιείται εκδήλωση για παιδιά που προέρχονται από περιοχή της χώρας η οποία έχει πρόσφατα πληγεί από φυσική καταστροφή. Εκεί έχετε κληθεί ως εκπρόσωπος του σχολείου σας να απευθύνετε σύντομη ομιλία.** Τι θα αναφέρατε σχετικά με την **ψυχική δύναμη** που απαιτείται για να αντιμετωπίσουν τα παιδιά αυτά με αισιοδοξία το μέλλον **τους**; Με ποιους τρόπους, κατά τη γνώμη σας, θα μπορούσε η Πολιτεία να συμβάλει στην ανακούφισή τους; Η ομιλία σας δεν πρέπει να ξεπερνά τα 10 λεπτά. (500-600 λέξεις) **Μάιος 2006**
6. Με αφορμή τα συχνά κρούσματα βίας που προκαλούνται σε διάφορες περιοχές από αλληλοσυμπλεκόμενους οπαδούς ποδοσφαιρικών ομάδων, **το πολιτιστικό κέντρο του Δήμου σας οργανώνει εκδήλωση για τις επιπτώσεις του φανατισμού των ατόμων στην καθημερινότητά τους. Σε μια δεκάλεπτη ομιλία σας**, να επισημάνετε τις αρνητικές όψεις **του φανατισμού** στην κοινωνική ζωή και να προτείνετε τρόπους για την αντιμετώπισή του. (500-600 λέξεις) **Επαναληπτικές 2006**
7. Σε μια εποχή κατά την οποία η Ελευθερία αποτελεί το καίριο ζητούμενο, δεν είναι λίγες οι φορές που απειλείται ή παραβιάζεται, σε ατομικό και συλλογικό επίπεδο. **Σε εκδήλωση που οργανώνει ο Σύλλογος Γονέων του σχολείου σου καλείσαι να αναπτύξεις, ως εκπρόσωπος της μαθητικής κοινότητας,** τις απόψεις σου σχετικά με τους παράγοντες που απειλούν στον σημερινό κόσμο το ιδανικό της Ελευθερίας και να δείξεις με ποιους τρόπους αυτή κατοχυρώνεται. (500-600 λέξεις) **Επαναληπτικές 2007**
8. Συχνά παρατηρείται στις μέρες μας χαμηλή ποιότητα γλωσσικής έκφρασης σε ποικίλες μορφές επικοινωνίας, προφορικής ή γραπτής. **Ως μέλος της Βουλής των Εφήβων, σε γραπτή σας εισήγηση**, να αιτιολογήσετε το παραπάνω φαινόμενο και να αναφερθείτε στην ξεχωριστή **σημασία της γλωσσικής παιδείας** για την προαγωγή του πνευματικού πολιτισμού. (500-600 λέξεις) **Επαναληπτικές 2009**
9. **Ως ομιλητής σε ημερίδα που οργανώνει το σχολείο σου με θέμα τη χρήση του διαδικτύου**, να αναπτύξεις τις απόψεις σου σχετικά με τις υπηρεσίες που προσφέρει **το διαδίκτυο** στη διάδοση της γνώσης, καθώς και τους τρόπους με τους οποίους μπορεί αυτό να αξιοποιηθεί δημιουργικά στο πλαίσιο του σχολείου. (500-600 λέξεις) **Μάιος 2011**